Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA PROCJENE UGROŽENOSTI OD POŽARA I TEHNOLOŠKIH EKSPLOZIJA ZA GRAD DELNICE I PLANA ZAŠTITE OD POŽARA ZA GRAD DELNICE****Nositelj izrade izvješća: Nikolina Ćuić Muhvić, dipl. iur.****Delnice, 10. rujna 2025. godine** |
| **Naziv akta za koji je provedeno savjetovanje s javnošću**  | Procjena ugroženosti od požara i tehnoloških eksplozija za Grad Delnice i Plan zaštite od požara za Grad Delnice |
| **Naziv tijela nadležnog za izradu nacrta / provedbu savjetovanja**  | Alfa atest d.o.o./Upravni odjel za lokalnu samoupravu, društvene djelatnosti i opće poslove, savjetnica Nikolina Ćuić Muhvić, dipl. iur. |
| **Razlozi za donošenje akta i ciljevi koji se njime žele postići uz sažetak ključnih pitanja** | Zakonska obveza donošenja akta u redovnoj proceduri |
| **Objava dokumenata za savjetovanje** **Razdoblje provedbe savjetovanja**  | [www.delnice.hr](http://www.delnice.hr)   |
| 26. kolovoza do 7. rujna 2025. godine |
| **Troškovi provedenog savjetovanja** | Bez troškova |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
| 1. | Vlč. Josip Tomić | Dokument općenito | U Procjeni ugroženosti kao ni Planu zaštite od požara nije uzeto u obzir stvarno stanje i pokrivanje terena u slučaju požara. Područje MO Turke već više od 40 godine, a naročito nakon izgradnje prometnice Turke-Hrvatsko-Plešce, pokriva DVD Plešce kao najbliže vatrogasno društvo. Procjena i Plan to nisu uzeli u obzir, kao da ne postoji prometna veza i 10minutna udaljenost Turke-Plešce, dok iz Broda treba najmanje 20 minuta (i nemaju adekvatno vozilo), a iz Delnica skoro cca 40 minuta. | Mišljenje nije prihvaćeno.Obrazloženje: Procjena ugroženosti od požara i tehnoloških eksplozija Grada Delnica opisuje samo djelovanje vatrogasnih postrojbi s područja Grada Delnica. S toga djelovanje DVD-a Plešce nije predmet izrade Procjene ni Plana. Navedeno je sukladno čl. 14. st. 1. Pravilnika o mjerilima za ustroj i razvrstavanje vatrogasnih postrojbi. |
| 2. | Vlč. Josip Tomić | Str. 36., tablica br. 6. Procjene | Ispraviti naziv pravne osobe „Komunalac VIO“ u VIK Rijeka, Podružnica Delnice kao i svagdje gdje se spominje jer je snagom zakona pridružena VIK-u Rijeka | Primjedba nije prihvaćena.U trenutku izrade Procjene pravna osoba je nosila naziv Komunalac-vodoopskrba i odvodnja d.o.o. Delnice i kao takav je korišten unutar dokumenta s obzirom da je tvrtka pod tim nazivom dostavila i potrebne podatke za izradu Procjene. Naziv će se korigirati prilikom revizije Procjene. |
| 3. | Vlč. Josip Tomić | Str. 41. Procjene | Osim brodskog mosta nedostaju ostali mostovi u Kupskoj dolini (Kuželj, Gašparci, Turke, Hrvatsko) | Primjedba je prihvaćena.Mostovi se nalaze na teritorijalnom području Grada Delnica te će isti biti uvršteni u Procjenu. |
| 4. | Vlč. Josip Tomić | Str. 42. tablica 11 Procjene | Kulturna dobra na području Grada Delnica – ispraviti u „židovsko groblje“ (jedna lokacija), adresa: Zamost Brodski | Primjedba prihvaćena.Dana 3.1.2025. s Registra kulturnih dobara RH je preuzet popis kulturnih dobara RH Grada Delnica, u kojem se pod rednim brojem 9. navodi kulturno dobro Židovska groblja, adresa: više lokacija.Potvrđeno je da se radi o jednoj lokaciji s toga je primjedba prihvaćena. |
| 5. | Vlč. Josip Tomić | Str. 48. Procjene | Isto što i u općenitim primjedbama-„vatrogasne postrojbe…dužne su u roku od 15 minuta započeti s intervencijom“-neizvedivo za područje MO Turke, niti sukladno stvarnom stanju (pokriva DVD Plešce) | Primjedba nije prihvaćena.U ruralnim područjima vrijeme dolaska na mjesto intervencije od uzbunjivanja može biti i veće od 15 minuta. Opisano u komentaru načelnih prijedloga i mišljenja. |
| 6. | Vlč. Josip Tomić | Str. 104. Procjene | Ispraviti u Požarnom području 6.-nije naselje „Donji Lažac“ nego „Donji Ložac“ | Primjedba prihvaćena.Biti će korigirano u završnom tekstu Procjene. |